ઉલ્લેખનીય છે કે, ગતરોજ પાકિસ્તાન ચૂંટણી પંચે મિલ્લી મુસ્લિમ લીગને રાજકીય પાર્ટી તરીકે માન્યતા મેળવવા ગૃહ મંત્રાલયમાંથી પ્રમાણપત્ર લાવવા જણાવ્યું હતું. જેના એક દિવસ બાદ અમેરિકા દ્વારા ઉપરોક્ત કાર્યવાહી કરવામાં આવી છે. મહત્વનું છે કે, જમાત-ઉદ-દાવાનું સંગઠન લશ્કર-એ-તૈયબા દુનિયાભરમાં તેની આતંકી પ્રવૃત્તિને લઈને કુખ્યાત છે. અમેરિકા પણ અનેકવાર આ સંગઠન અને તેના મુખિયા હાફિઝ સઈને આતંકનો આકા ગણાવી ચુક્યું છે. એટલું જ નહીં તેના સ્વતંત્ર ફરવા પર અમેરિકા પાકિસ્તાન સામે પોતાનો વિરોધ પણ વ્યક્ત કરી ચુક્યું છે.